
Încep cu clarificarea sintagmei „om modern”. Potrivit Dicţionarului Explicativ, prin „modern” trebuie să 
înţelegem (printre alte conotaţii) în principal: care aparţine epocii actuale; nou, recent; care este diferit de 
tradiţie; conform cu moda zilei. Vasăzică, timpul este acela care asigură conţinutul noţiunii „modern”, de unde 
concluzia intenţionat înşelătoare că cineva este cu atâta mai modern cu cât se situează mai aproape de prezent, 
iar sfera (mai bine spus coaja) noţiunii îşi trage seva urât mirositoare din snobism (moda zilei) şi din atitudinea 


dispreţuitoare față de tradiţii. 


Niciun cuvinţel despre cultură şi civilizaţie, fie că nu-i nevoie de aşa ceva pentru condiţia modernului ahtiat 
după postmodernismul găunos şi nesimtit, fie că cele două componente esenţiale pentru împlinirea omenescului sunt subînţelese „à 
rebours” de către vrednicul de milă om modern: cultura ca hrană modificată genetic pentru neobosiţii aflători în treabă şi ca rampă de 
lansare pentru falşii culţi, civilizaţia ca esenţă a celor trei „c”-uri (consum-confort-comoditate) şi ca formidabila rațiune sinucigașă a 
zilelor noastre (de la vlădică până la opincă), prin poluare şi cruzime, alimente şi medicamente contrafăcute, bagatele cu rol cârmuitor şi 
cârmuiri ajunse de râsul lumii, credinţe prefăcute în nimic şi nimicuri ridicate la rangul de credinţe obligatorii, astfel ca spusa 
eminesciană să fie astăzi mai actuală ca oricând: „Voi credeaţi în scrisul vostru, noi nu credem în nimic”... Sigur că se poate glosa mult şi 
bine (dar cu ce folos?) pe marginea evoluţiei, progresului, prosperității şi a celorlalte marafeturi lexicale, care — iată — se constituie în 
stâlpii de rezistență ai modernismului, fireşte, laolaltă cu catastrofalele sale năzuinţe înspre totala uniformizare prin robotizare şi prin 
neîntreruptul proces de deșertificare moral-spirituală. Însă indiscutabil este faptul că, nerenunţând nici măcar o clipă în decursul istoriei 
la mitologie, omul modern şi-a plăsmuit mitologia adecvată vremii sale, cu idoli (banul, influenţa, faima, plăcerea, falsa credinţă, 
dezonoarea etc.) la care se închină cu mai mult zel de cum se închina strămoşu-său la zeii lui antici. Şi, dus de elanul acestei „credinţe”, în 
egală măsură păcătoasă şi ruinătoare, el a substituit conştient-inconştient substanţialul sistem tridimensional creştinism-iubire-izbăvire, 
cu aparenţialul şi degrabă netrainicul sistem ipocrizie-minciună-necinste. Adică, urmărindu-şi cu înverşunare şi pe căi eminamente 
nelegiuite mai binele material, el a ajuns în strania situaţie ca zi de zi şi ceas de ceas să-şi taie craca de sub picioare. Mă rog, răsplata-i 


după fapte... 


Iată câteva probe grăitoare în acest sens: 1) Se construiesc tot mai multe şi mai impozante lăcaşuri de cult (în România ce să mai vorbim), 
pentru ca omul în general, românul postdecembrist în special să devină tot mai religios şi din ce în ce mai puţin credincios; 2) Maşina 
încă mai este la dispoziţia omului, dar nu mai ascultă de el, căci prin poluarea provocată şi prin agresivitatea cu care se înmulțește 
pretutindeni (în anul 2010 deja existau peste un miliard de maşini în toată lumea), ea, din aliatul începutului, transformându-se în cel 
mai perfid vrăjmaş al făcătorului ei — totalul morţilor în accidente pe şoselele globului, fără ca în acest sinistru total să fie incluşi grav 
accidentaţii, îl depăşeşte pe cel al decedaţilor din pricina cancerului, bolilor cardiovasculare şi diabetului la un loc!; 3)Alimentele, ca parte 
concret-materială din criminalul Codex Alimentarius, nu sunt doar contrafăcute (modificate genetic şi/sau chimizate), ci la propriu au 
luat drumul rahatului impecabil ambalat: Aflu de pe internet că în celebrul (sic!) iaurt Danone, mai exact în toate făcăturile „probiotice”, 
prin vrerea moartă după câştig, a producătorilor ultramoderni, hălăduiesc ca vodă prin lobodă bacteriile prelevate din excremente, rect şi 
vagin. Ăsta da aliment sănătos! Cum rămâne cu igiena alimentelor îngurgitate? De fapt, consumatorii de atari „bunătăţi” trebuie să-şi 


spele mâinele înainte de înfulecare, ori gura şi maţele după terminarea gustării?!... 

